सिरसागंज क्षेत्र के दक्षिणी मोहनगंज में एक युवक ने घर में डोरी से फांसी का फंदा लगाकर सुसाइड कर लिया। सूचना पाकर  इलाका पुलिस भी मौके पर पहुंच गई और मृतक युवक के शव को कब्जे में लेकर आवश्यक कार्यवाही में जुट गई।फ़िरोज़ाबाद जिले के सिरसागंज थाना क्षेत्र के दक्षिणी मोहनगंज निवासी कमल पुत्र स्वर्गीय सूरज ने घर में फांसी का फंदा लगाकर पंखे से लटककर सुसाइड कर लिया। सुसाइड के समय परिवार के सदस्य घर पर नहीं थे सभी लोग एक शादी समारोह में शामिल होने के लिए गए हुए थे। जब परिजन घर पर पहुंचे तो शव लटका हुआ मिला। इसके बाद इलाका पुलिस को पूरे मामले की जानकारी दी गई जानकारी होने पर पुलिस भी मौके पर आ गई। और मृतक युवक के शव को फंदे से उतारकर कब्जे में ले लिया और आवश्यक कार्रवाई के लिए फिरोजाबाद जिला अस्पताल भेज दिया। इसके साथ ही पुलिस पूरे मामले की जांच पड़ताल में जुट गई है। मृतक युवक के दोस्त मनोज कुमार ने बताया कमल ने फांसी लगाकर अपनी जीवन लीला समाप्त कर ली। उस वक्त घर पर कोई नहीं था। मृतक की मां कृष्णा देवी ने उसको यह जानकारी दी। इसके बाद वह मौके पर आया और पुलिस को सूचना दी।