
हसनपुर नगर के एक बस स्टैंड चौराहे पर जल भराव की समस्या का निस्तारण करने हेतु पालिका अध्यक्ष द्वारा पीडब्ल्यूडी विभाग के अधिकारियों के साथ मौके पर पहुंचकर निरीक्षण किया । पालिका के संसाधनों को मौके पर बुलाकर कार्य शुरू कराया गया। 
नगर के चेतन चौहान मार्ग चौराहे पर जल भराव के कारण रहागीरों एवं स्थानीय निवासियों को काफी दिक्कतों का सामना करना पड़ रहा है। जल भराव के कारण कई बार ई रिक्शा एवं बाइक के पानी में गिर गई थी। जनता की दिक्कत को देखते हुए पालिक अध्यक्ष राजपाल सैनी द्वारा बुधवार को पीडब्ल्यूडी विभाग के अधिकारियों को मौके पर बुलवाया गया और समस्या का निस्तारण करने की बात कही गई। जिस पर पालिका अध्यक्ष एवं अधिकारियों द्वारा बारीकी से निरीक्षण किया गया। इसके बाद पालिका अध्यक्ष द्वारा पालिका के संसाधनों को मौके पर बुलवाया गया और सफाई कर्मियों को सफाई व्यवस्था में लगाया। जनता का दुख महसूस करते हुए पालिका अध्यक्ष बरसात में भी जल भराव की समस्या का निस्तारण करते नजर आए। इस मौके पर पीडब्ल्यूडी विभाग के जेई प्रीतम सिंह,एई आजम वारसी, रवि शंकर शर्मा,पवन राज सहित पालिका का स्टाफ मौजूद रहा।