गांव धनीपुर में हाईटेंशन लाइन के करंट की चपेट में आने से ग्रामीण गंभीर रूप से झुलस गया। जुनावई थाना क्षेत्र के गांव धनीपुर निवासी सोमवीर अपने खेत पर जा रहा था। तभी जमीन पर झूल रहे हाईटेंशन बिजली के तारों को उठाकर नीचे से निकलने की कोशिश करने में सोमवीर को करंट लग गया। जिससे ग्रामीण गंभीर रूप से झुलस गया। परिजनों ने आनन फानन में सोमवीर को सामुदायिक स्वास्थ्य केंद्र जुनावई में भर्ती कराया। प्राथमिक इलाज के बाद उसे हायर सेंटर के लिए रेफर कर दिया गया।