बता दे कि रविवार की सुबह चार बजे संभल मार्ग पर कस्बा सैदनंगली के नजदीक हरिद्वार से रायपुर जा रहा शीशे से लदा ट्रक चालक को नींद की झपकी आने से सड़क किनारे स्थित कब्रिस्तान की दीवार को तोड़कर अंदर घुस गया। जिससे चालक सलमान पुत्र रसीद तथा परिचालक नदीम पुत्र रसीद निवासी चांदपुर बिजनौर गंभीर रूप से घायल हो गए। तेज धमाके की आवाज सुन मौके पर लोगों की भारी भीड़ जमा हो गई। सूचना पर पुलिस भी मौके पर पहुंच गई। एंबुलेंस की मदद से घायलों को सामुदायिक स्वास्थ्य केंद्र हसनपुर भर्ती कराया गया। जहां चिकित्सकों ने प्राथमिक उपचार के बाद दोनों घायलों की हालत गंभीर देख जिला अस्पताल रेफर कर दिया।