राष्ट्रीय गौ रक्षक संघ के जिला अध्यक्ष सुनील शर्मा और उनके तमाम साथियों के द्वारा नगर पालिका द्वारा संचालित स्टेशन रोड की गौशाला में तमाम अनियमितताओं का आरोप लगाते हुए शुक्रवार सुबह से धरना प्रदर्शन गौशाला गेट के सामने ही शुरू किया गया था।धरना प्रदर्शन की जानकारी लगते ही नगर पालिका की अधिशासी अधिकारी कल्पना शर्मा नगर पालिका सभासद और राष्ट्रीय गौरक्षक संघ के नगर अध्यक्ष अभिषेक सिंह तथा सभासद संदीप रस्तोगी आदि के साथ धरना स्थल पर पहुंची और प्रदर्शनकारियों से वार्ता करते हुए उनकी समस्याओं के शीघ्र निस्तारण और जांच पड़ताल का आश्वासन दे दिया।
राष्ट्रीय गौरक्षक संघ के पदाधिकारियों ने अधिशासी अधिकारी से आश्वासन मिलते ही अपने धरना प्रदर्शन को समाप्त घोषित कर दिया 
