जौनपुर। जलालपुर थाना क्षेत्र के जयप्रकाश नारायण सर्वोदय बालिका विद्यालय के हॉस्टल में कक्षा नौ की एक 13 वर्षीय छात्रा ने पंखे से फाँसी लगाकर अपनी जान दे दिया। ऊक्त क्षेत्र के बिशुनपुर मझवारा गांव में छात्रा रूबी निषाद पुत्री दिनेश निषाद का ननिहाल है। रूबी बदलापुर क्षेत्र के जगदीशपुर बहरीपुर बटाऊबीर निवासी दिनेश निषाद की बेटी है। माँ की मौत के बाद के बाद से ही रूबी के नाना प्यारेलाल ने रूबी निषाद को अपने पास ही रख कर उसका पालन पोषण किया। मामा गोविंद निषाद ने इस वर्ष अप्रैल में रूबी का उक्त विद्यालय में कक्षा नौ में एडमिशन कराया। छुट्टी के बाद रूबी घर गयी थी। जुलाई में स्कूल शुरू हो गया। मंगलवार को ही शाम को साढ़े चार बजे वह अपने मामा गोविंद के साथ विद्यालय आयी। एक डेढ़ घण्टे तक वह विद्यालय में मौजूद अन्य छात्राओं के साथ अनमने मन से साथ रही।उसके बाद वह हॉस्टल के एक कमरे में गयी। वहां एक तख्ते पर बाल्टी रखकर अपनी ओढ़नी से पंखे के सहारे फाँसी लगाकर जान दे दिया। जानकारी के बाद वार्डन ने कुछ छात्राओं की मदद से उसे नीचे उतारा। हालांकि तब तक उसकी मौत हो गयी थी।घटना की सूचना पर थानाध्यक्ष मनोज सिंह मय फोर्स मौके पर पहुंच गए। उसके बाद एसपी सिटी बृजेश कुमार, सीओ केराकत प्रतिमा वर्मा, सीडीओ साई सीलम तेजा, समाज कल्याण अधिकारी नीरज कुमार, बीडीओ सिरकोनी रेनू चौधरी व फॉरेंसिक टीम भी पहुंच कर जांच पड़ताल में लगी रही। इस दौरान हॉस्टल की छात्राओं में भय का माहौल बना हुआ है।