योगी सरकार भले ही मिट्टी के अवैध खनन पर सख्त नजर आ रही है।बावजूद इसके खनन माफिया धड़ल्ले से मिट्टी का अवैध खनन कर रहे हैं।शनिवार की देर रात खनन माफिया के मिट्टी से भरे डंपर सड़कों पर दौड़ते नजर आए।यह मिट्टी के डंपर थाना नगला सिंघी क्षेत्र के गांव नगला बल्लू से मिट्टी लेकर खर्राटे से रात भर दौड़ते रहे।जब इस संबंध में एसडीएम टूंडला से बात की गई।तो उन्होंने बताया कि चौकी हिरण गांव क्षेत्र से मिट्टी उठाने की परमिशन दी गई है।अगर दूसरी जगह से मिट्टी उठाई जा रही है तो इसकी जांच कर कठोर कार्रवाई की जाएगी।वहीं थाना नगला सिंघी थानाअध्यक्ष का कहना है कि उनके क्षेत्र में कोई मिट्टी का खनन नहीं हो रहा है।जबकि तस्वीरें साफ बयां कर रही है कि मिट्टी से भरे डंपर किस तरह रात भर सड़कों पर दौड़ते हैं