फतेहपुर जिले के चौधराना निवासी डॉ अनुराग श्रीवास्तव ने एक बार फिर जनपद फतेहपुर का मान बढ़ाया है आपको बता दे राजभवन में आयोजित इंडियन रेडक्रास सोसाइटी उत्तर प्रदेश की वार्षिक सामान्य बैठक व सम्मान समारोह में डॉ अनुराग श्रीवास्तव चेयरमैन इंडियन रेडक्रास सोसाइटी फतेहपुर द्वारा किये जा रहे उत्कृष्ट सामाजिक कार्य एवं समाजहित में दिए गए व्यापक योगदान के लिए राज्यपाल आनंदीबेन पटेल जी द्वारा चेयरमैन व उपमुख्यमंत्री बृजेश पाठक जी एवं डॉ हिमाबिन्दु नायक महासचिव इंडियन रेडक्रास सोसाइटी उत्तर प्रदेश की उपस्थिति में &quot;उत्कृष्ट सेवा सम्मान 2023&quot; हेतु प्रशस्ति पत्र देकर सम्मानित किया गया।महामहिम राज्यपाल ने डॉ अनुराग द्वारा बच्चों को चिकनपॉक्स,डेंगू जैसी बीमारियों से बचाव हेतु किए जा रहे होमियोपैथिक औषधि वितरण व कोविड काल में आयुष मंत्रालय द्वारा प्रमाणित होमियोपैथिक औषधि आर्सेनिक एल्बम 30 के 3 लाख से अधिक लोगों को प्रदान किये जाने के कार्य की सराहना की।साथ ही महामहिम राज्यपाल द्वारा विमोचित पुस्तक &quot;रेडक्रास के बढ़ते कदम&quot; में 12 से भी अधिक डॉ अनुराग के सेवाकार्यों के चित्र प्रकाशित किए गए हैं।इस अवसर पर इंडियन रेडक्रास सोसाइटी सचिव अजीत सिंह उपस्थित रहे।