कानपुर देहात के रसूलाबाद थाना अंतर्गत मिंडाकुआ गांव के समीप रूरा मार्ग पर तेज रफ्तार डंफर ने अनियंत्रित होकर बाइक में जोरदार टक्कर मार दी। सड़क हादसे में बाइक सवार 40 वर्षीय अधेड़ की मौके पर मौत हो गई। वही अन्य एक 14 वर्षीय किशोर गंभीर रूप से घायल हो गया। सूचना पर पहुंची पुलिस ने घायलावस्था में किशोर को सीएचसी अस्पताल रसूलाबाद में भर्ती कराया। जहां हालत नाजुक होने पर डाक्टर ने उसे हैलट अस्पताल कानपुर रेफर कर दिया। वही घटना की जानकारी होने पर परिजनो का रो रोकर बुरा हाल था। फिलहाल पुलिस ने डंफर को हिरासत में लेकर शव का पंचायतनामा भरकर पोस्टमार्टम को भेज दिया है। और तहरीर मिलने पर विधिक कार्यवाही करने की बात कही है।