खतौली तहसील क्षेत्र के रतनपुरी थाना क्षेत्र में गंगनहर कांवड़ पटरी मार्ग से गुजर रहे ट्रक में अचानक आग लगने से ट्रक कुछ ही देर में आग का गोला बन गया। जीटी रोड पर ट्रक में आग लगी देख राहगीरों और वाहन चालकों में अफरातफरी का माहौल बना रहा और वाहनों की लंबी कतार लगने से जाम लग गया।फायर ब्रिगेड कर्मचारियों ने मौके पर पहुँच आग पर काबू पाया। आग लगने से ट्रक जल कर राख हो गया था। गनीमत यह रही कि ट्रक चालक और हैल्पर बाल बाल बच गए। मौके पर पहुँची रतनपुरी पुलिस ने राहगीरों को हटाकर ट्रक को सड़क से हटाकर यातायात व्यवस्था सुचारू की