मकसद था गांव को स्वच्छ बनाने का। इसके लिए पंचायतीराज विभाग ने राजस्व ग्राम स्तर पर सफाई कर्मचारियों की तैनाती की है। विभाग द्वारा हर माह उनके वेतन पर करोड़ रुपये खर्च किए जाते हैं, लेकिन गांव में सफाई तो दूर प्रधान व ग्रामीण सफाई कर्मचारी का चेहरा तक नहीं पहचानते। यह हाल तब है जब ग्राम पंचायत में प्रधान, सचिव व ब्लाक स्तर पर एडीओ पंचायत की तैनाती है। वेतन भुगतान के नाम पर पेरोल का अनूठा खेल ब्लाक पर खेला जाता है। ऐसे में गांवों की सफाई व्यवस्था भगवान भरोसे चल रही है।