करंट की चपेट में आकर गाय की मौत हो गई। बजरंग दल कार्यकर्ताओं ने हंगामा किया। और बिजली लाइन जोड़ने वाले कर्मचारी के खिलाफ कार्रवाई की मांग की। पुलिस और बिजली विभाग की टीम भी मौके पर पहुंच गई। शहर के मोहल्ला शिवपुरी निवासी सुरेश चंद की गाय भानपुर मार्ग पर सड़क किनारे रखे कूड़ेदान पर पहुंच गई। वहीं पास ही बिजली ट्रांसफार्मर भी रखा है। कूड़ेदान में करंट उतर रहा था, जिसकी चपेट में आकर गाय की मौत हो गई। बजरंग दल कार्यकर्ता पहुंचकर हंगामा शुरू कर दिया। दो दिन पहले इसी जगह पर करंट की चपेट में आने से गोवंश की मौत भी हुई थी। नगर पालिका द्वारा पोल पर लगाई गई स्ट्रीट लाइट में फाल्ट होने की वजह से करंट उतर रहा था। गोवंशीय पशु की मौत के बाद बिजली विभाग ने लाइन काट दी थी जबकि शनिवार को स्ट्रीट लाइट बंद होने पर पालिका कर्मचारी ने लाइन जोड़ दी। जिसके बाद फिर से कूड़ेदान में करंट उतर गया। उन्होंने लाइन जोड़ने वाले कर्मचारी के खिलाफ कार्रवाई की मांग की। हंगामा करने वालों में कौशल चौधरी, पीयूष, यश बंसल मौजूद रहे। वहीं मौजूद पुलिस व बिजली अफसरों ने कार्रवाई की बात कहकर मामला शांत कराया।