रजबपुर के गांव पीठखेड़ा में मिट्टी डाल रहे मनरेगा मजदूरों पर ट्रैक्टर चढ़ाने की कोशिश, कार्यवाही की मांग को लेकर  मजदूर पहुंचे थाने


आपको बता दें कि रजबपुर थाना क्षेत्र के अन्तर्गत आने वाले गांव पीठखेड़ा में शनिवार को मनरेगा योजना के तहत गांव के रास्ते पर मिट्टी का कार्य कर रहे मनरेगा मजदूरों को गांव के ही एक दबंग व्यक्ति ने  जबरन उनके काम को रुकवाते हुए उनके साथ गाली गलौज शुरू कर दी, तथा जाति सूचक और अपशब्द बोलते हुए अंजाम भुगतने की धमकी भी दी। जब मजदूरों ने इसका विरोध किया तो दबंग युवक ने अपना ट्रैक्टर स्टार्ट कर उन पर चढ़ाने का प्रयास किया। किसी तरह  मजदूरों ने वहा से भागकर बमुश्किल अपनी जान बचाई। तथा पूरे मामले की सूचना ग्राम प्रधान पति महेश सागर को दी। जिसके बाद प्रधान के नेतृत्व में दर्जनों मनरेगा मजदूर थाने पहुंचे और आरोपी पर कार्यवाही की मांग की।