गांव उधरनपुर खागी के समीप बारिश के पानी के तेज बहाव के चलते करीब 30 फीट लंबी सड़क कट गई। जिससे यातायात बाधित हो गया। रजपुरा थाना क्षेत्र के गवां संभल मार्ग पर गांव उधरनपुर खागी के समीप पुल निर्माण का काम चल रहा है।गुरुवार सुबह से हुई तेज बारिश के चलते पानी का जलस्तर बढ़ गया और पानी के तेज बहाव से करीब 30 फीट लंबी सड़क कट गई। इसके बाद गवां संभल मुख्य मार्ग पर यातायात बाधित हो गया। पुलिस ने गवां संभल मार्ग पर जाने वाले वाहनों का रूट डायवर्ट किया है। अवर अभियंता मुनीश कुमार ने बताया कि पानी के तेज बहाव के चलते सड़क कट गई है। जल्द ही ठीक करा कर यातायात सुचारू किया जाएगा।