सिद्धार्थनगर जिले के बिस्कोहर कस्बे मे आज बीजेपी के नगर पंचायत अध्यक्ष ने अपनी ही सरकार मे प्रसाशन के खिलाफ धरना प्रदर्शन किया . वह भी बिस्कोहर पुलिस चौकी  पर.
 इस पुरे मामले की बात करे तो बिस्कोहर कस्बे के मालवीय नगर मे स्थित मे  एक सार्वजनिक कुवां पर विशेष समुदाय का एक व्यक्ति कब्जा करके 27 जून को पटवाने लगा. जिसकी जानकारी होते ही नगर पंचायत अध्यक्ष व कर्मचारी मौके पर पहुँचे और पुलिस को सूचित कर इसे रोकने की बात कही. मौके पर पहुँचे पुलिसकार्मियों ने आश्वासन दिया कि सार्वजनिक कुवें पर कब्जा नहीं करने दिया जायेगा. लेकिन रात मे उस कुवें को फिर पाटा जाने लगा. जिसकी जानकारी सुबह होते ही नगर पंचायत अध्यक्ष, विभागीय कर्मचारियों के साथ वंहा पहुँचे और पुलिस को जानकारी दी. मौके पर पहुंचे पुलिसकार्मियों से इस मामले को लेकर जमकर कहासुनी हुई. इस घटना को लेकर ज़ब हमने अजय गुप्ता से बात की तो उन्होंने पुलिसकार्मियों पर आरोप लगाते हुए कहा कि इस सार्वजनिक कुवें पर पुलिस प्रसाशन की मिलीभगत से कब्जा हो रहा था. ज़ब बीते कल पुलिस ने कहा कि कब्जा नहीं होने देंगे तो रात मे किसकी शह पर कुवां पाटा जाने लगा. साथ ही कहा कि ज़ब मैंने विरोध किया तो पुलिसकार्मियों ने मेरे साथ साथ पंचायत कर्मचारियों से अभद्रता की. जिसके बाद नगर पंचायत अध्यक्ष अजय गुप्ता, पंचायतकर्मियों के साथ पुलिस चौकी पहुँचे और जिला प्रशासन के खिलाफ जमकर नारेबाजी करते हुए धरना दिया. मामला गंभीर होते देख वंहा तहसीलदार रवि यादव पहुँचे और सभी को समझा बुझाकर शांत किया. इस दौरान तहसीलदार रवि यादव ने कहा कि पुरे मामले की जांच कर ली गई है. जल्द ही उस कुवें का सुन्दरीकरण नगर पंचायत के माध्यम से करवाया जायेगा.
