यूपी के फतेहपुर जिले में हैरान कर देने वाला मामला सामने आया था जहां सांप ने 40 दिन के अंदर एक नहीं दो नहीं सात बार काटा लेकिन अब भी वह जिंदा है । लगातार हो रही अकल्पनीय घटना के बाद अब जिला प्रशासन भी हाई अलर्ट पर है और आज डीएफओ की अगुवाई में वन विभाग की टीम अस्पताल पहुंची जहां सातों बार पीड़ित का इलाज हुआ। डीएफओ ने इलाज करने वाले डॉक्टर से भी बात चीत की जहां डॉक्टर ने सांप काटने वाली घटना को सही ठहराते हुए कहा की हमेशा जब भी युवक अस्पताल में इलाज के लिए आया उसके बचाव के लिए एंटी वेनम इंजेक्शन लगाया गया। डीएफओ रामानुज त्रिपाठी ने बताया की हमारी टीम आज ही घर जाने वाली है लेकिन पता चला कि आज घर बंद है बाहर गए हुए हैं कल या परसों में मेरी टीम जाएगी अगर वहां पर सांप है तो उसको रेस्क्यू करेंगे।


