शिवली । अपर पुलिस महानिदेशक कानपुर जोन आलोक सिंह व पुलिस उपमहानिरीक्षक कानपुर रेंज कानपुर जोगेंद्र कुमार के कुशल मार्गदर्शन में पुलिस अधीक्षक कानपुर देहात बी बी जी टी एस मूर्ति के निर्देशन में अपराध नियंत्रण की दिशा में घटनाओं की रोकथाम व खुलासे हेतु चलाए जा रहे विशेष अभियान के तहत पुलिस ने एक बड़ी सफलता हासिल की है। कोतवाल संजय गुप्ता ने बताया कि शिवली क्षेत्र के नेवादा देवराय (भोला निवादा) गांव निवासी अमन गौतम पुत्र राम सिंह की तहरीर पर उसके साथ हुई घटना के आधार पर भोली भाली जनता के साथ उनके आधार कार्ड फोटो व बायोमैट्रिक मशीन के जरिए अंगूठे के निशान लेकर फर्जी सिम अपने दोस्तों में बांट कर लोगों के साथ छल व धोखा धडी अश्लील वीडियो बनाकर उन्हें ब्लैक मेल करने वाले दो शातिरों को उनकी टीम में औनहां चौकी प्रभारी श्री राम पटेल, आरक्षी राज दीप एवं अंकित मिश्रा ने क्षेत्र के मवैया मोड़ के पास गुरुवार की सुबह साढ़े सात बजे मुखविर की मिली सूचना पर धर दबोचा। पकड़े गए युवकों में पहले युवक ने अपना नाम हरी कृष्ण पुत्र हीरा लाल निवासी राम नगर थाना शिवराजपुर कानपुर नगर वही दूसरे ने अपना नाम परशुराम पुत्र श्री किशन निवासी भौसाना का पुरवा थाना चौबेपुर कानपुर नगर बताया है जिनके पास से एक एक 315 बोर अवैध तमंचा एवं एक एक जिंदा कारतूस सहित दो एंड्रॉयड फोन और एक कीपैड फोन बरामद कर गंभीर धाराओं में मुकदमा दर्ज कर जेल भेजा है