कुशीनगर जिले के नगर पंचायत सुकरौली से होकर बहने वाले मझना नाले को कुछ भूमाफियाओं ने अपने निजी स्वार्थ में जेसीबी मशीन से मिट्टी डालकर रास्ता बना लिया है। बरसात तो होते ही हजारों एकड़ फसल जलमग्न हो जाएगी जिसको लेकर क्षेत्र के किसानों में काफी आक्रोश देखने को मिल रहा है।
आपको बता दे की कुशीनगर के हाटा तहसील क्षेत्र के नगर पंचायत सुकरौली से होकर बहने वाले मझना नाले में दर्जनों गांव का बरसात का पानी गिरा करता है।भू माफियाओं द्वारा नाले को ही पाट कर रास्ता बना लिया गया है। जिससे बरसात आते ही बाढ़ की स्थिति उत्पन्न हो जाएगी। तथा नाले की अगल-बगल स्थित खेतों की फसल जल मग्न हो जाएगी।
नगर निवासी जगदीश सिंह ने कहा कि अभीप्रियम कंपनी द्वारा उक्त नाले पर जमीन खरीद -बिक्री का काम किया जा रहा है। इसमें कुछ स्थानीय ब्रोकर भी है। भूमाफियाओं द्वारा अपने निजी स्वार्थ हेतु मझना नाले में पाइप डालकर रास्ता बना लिया गया है। ताकि नाले के दूसरे साइड का भी जमीन सस्ते दामों में खरीद कर अच्छी कीमत में बेच सके।नाले पर पाइप डालकर पुल बनाने की वजह से नाले की चौड़ाई घट गई है। नतीजा की पानी का बहाव अवरुद्ध हो गया। जो अगल-बगल की फसलों को प्रभावित करेगा। नाले पर पाइप का पुल बनाने पर क्षेत्र के हजारों एकड़ फसल बरसात होते ही जलमग्न जाएगी।

वार्ड नंबर 4 के सुरेश गुप्ता ने बताया कि भू माफियाओं द्वारा जेसीबी मशीन के सहायता से मझना नाले के तट बंध को काट कर नाले में गिरा कर रास्ता बना दिया गया है। जिससे बरसात में जल स्तर बढ़ने से किसानों का सैकड़ो एकड़ फसल जल मग्न होकर बर्बाद हो जाएगा।
