उन्नाव. नगर पालिका की पूर्व अध्यक्ष उषा कटिहार का आज रात निधन हो गया। उनके निधन की खबर सुनकर बड़ी संख्या में लोग आवास पर एकत्र हो गए। जहां उन्होंने भावभीनी श्रद्धांजलि दी। नगर पालिका में भी श्रद्धांजलि सभा का आयोजन किया गया। नगर पालिका अध्यक्ष की तरफ से युसूफ हाल में आयोजित श्रद्धांजलि सभा में उनके कार्यों को याद किया गया। इस मौके पर नगर पालिका अध्यक्ष प्रतिनिधि प्रवीण मिश्रा अधिशासी अभियंता, सभासद, कर्मचारी आदि मौजूद थे। मृत आत्मा की शांति के लिए 2 मिनट का मौन भी रखा गया। उल्लेखनीय उषा कटियार समाजवादी पार्टी से जीत हासिल कर नगर पालिका के अध्यक्ष बनी थी।