धनारी स्टेशन पर ट्रैक पार करते समय ट्रेन की चपेट में आने से युवक की मौत हो गई। धनारी थाना क्षेत्र के गांव बगढेर निवासी सोनू  मजदूरी का काम करता है। सोनू अपने चचेरे भाई किरनपाल के साथ मजदूरी करने के लिए दिल्ली जा रहा था। धनारी स्टेशन पर ट्रेन का इंतजार कर रहे थे। यहां अलीगढ़ गजरौला पैसेंजर ट्रेन में बैठने के लिए ट्रैक पार करते समय सूबेदारगंज एक्सप्रेस आ गई। जिसकी चपेट में आने से सोनू की मौत हो गई। थाना प्रभारी निरीक्षक नरेश कुमार सिंह ने बताया कि हादसे की जानकारी मिली है। जांच पड़ताल की जा रही है।