ईसानगर पुलिस ने 900 ग्राम अवैध गांजा के साथ एक अभियुक्त को किया गिरफ्तार

जनपद लखीमपुर खीरी के थाना ईसानगर पुलिस को बड़ी कामयाबी हाथ लगी है। मादक पदार्थों की बिक्री व परिवहन की रोकथाम के लिए चलाए जा रहे अभियान के तहत ईसानगर पुलिस ने 900 ग्राम अवैध गांजा के साथ एक अभियुक्त को गिरफ्तार कर लिया। पकड़ा गया अभियुक्त सीताराम पुत्र कालिका थाना ईसानगर क्षेत्र के पूरब बेती गांव का निवासी बताया जा रहा है। पुलिस के मुताबिक पकड़े गए अभियुक्त पर कई थानों में आधा दर्जन से अधिक मुकदमे दर्ज हैं।