जौनपुर में भारी बारिश के चलते हर तरफ जल जमाव हो गया है। नगर की गलियों में पानी कमर तक पहुंच गया। किसी तरीके से लोग अपने घरों तक जा पा रहे हैं। जौनपुर के कलेक्ट्रेट परिसर में बने सिविल लाइंस पुलिस चौकी के अंदर तक पानी पहुंच गया है। जिससे फरियादीओ को पहुंचने में दिक्कत हो रही है। हालांकि इसके पहले जौनपुर जिला अधिकारी ने दावा किया था की बरसात से पहले नगर के सभी छोटे बड़े नाली-नालों को साफ कर लिया जाएगा। जिससे आने वाले समय में होने वाली बरसात से राहत मिल सके। लेकिन तस्वीर देखने के बाद आप भी समझ जाएंगे की नगरपालिका प्रशासन द्वारा जौनपुर में कितनी सफाई की गई है। एक तरफ जहां प्रशासन बड़े-बड़े दावे करते हुए दिखाई दे रहा है वहीं दूसरी तरफ तस्वीरों में इस दावे की पोल खुलती हुई साफ नजर आ रही है।